Ca pondere în formarea PIB, pe primul loc a fost industria, cu 23,2%, și al cărei volum  de  activitate s-a majorat cu 7,6%, urmată de comerțul cu ridicata și cu amănuntul; repararea autovehiculelor și motocicletelor; transport și depozitare; hoteluri și restaurante cu o pondere de 18,2% la formarea PIB și al căror volum de activitate s-a majorat cu 8,7% și agricultura, silvicultura și pescuitul, cu o pondere mai redusă la formarea PIB (4,9%), dar care au înregistrat o creștere semnificativă a volumului de activitate (24,3%).